ai4bharat/Pralekha huggingface dataset:
ماحولیات، جنگلات اور موسمیاتی تبدیلی کی وزارت
ہندستان اور امریکہ نے کلائمٹ ایکشن اینڈ فائنسن موبالائزیشن ڈائیلاگکاآغاز کیا
امریکہ نے وزیراعظم جناب نریندرمودی کی قیادت میں لئے گئے ہندستان کی آب و ہوا سے جڑے اقدامات کی ستائش کی
سی اے ایف ایم ڈی سے یہ دکھانے میں مدد ملے گی کہ کیسے دنیا شمولیت اور لچیلی معاشی ترقی کے ساتھ آب و ہوا سے جڑے اقدامات کی بنیاد پر خود کو بدل سکتی ہے:جناب بھوپندر یادو
ہندستان اور امریکہ تبدیلی آب و ہوا سے پار پانے میں دنیا کی قیادت کرنے کےمقام پر ہے:جناب جا ن کیری
نئی دہلی،13 ستمبر 2021/ہندستان اور امریکہ  نے آج آب وہوا کارروائی اور مالی ذخیرہ مذاکرات یعنی ’’کلائمٹ ایکشن اینڈ فائننس موبلائزیشن ڈائیلاگ  ‘‘کاآغاز کیا۔سی اے ایف ایم ڈی اپریل،2021 میں آب و ہوا پر لیڈر سمٹ میں وزیراعظم جناب نریند مودی اور امریکہ کے صدر جناب جوزف بائیڈن کے ذریعہ لانچ کئے گئے ہند۔ امریکہ آب و ہوا اور صاف ستھری توانائی ایجنڈا 2030 شراکت داری کے دو ٹریک میں سے ایک ہے۔
نئی دہلی میں ہوئے ایک پروگرام میں ماحولیات، جنگلات اور آب و ہوا کے مرکزی وزیر جناب بھوپیندر یادو اور امریکہ کے صدر کے آب و ہوا پر خصوصی سفیر جناب جان کیری نے اس مکالمے کا رسمی طور سے آغاز کیا تھا۔
اس موقع پر اپنے خطاب میں، جناب یادو نے کہاکہ مذاکرات سے نہ صرف ہند-امریکہ کی آب وہوا اور ماحولیات پر دو طرفہ شراکت داری کو مضبوطی ملے گی بلکہ اس سے یہ ظاہر کرنے میں بھی مدد ملے گی کہ کیسے دنیا قومی حالات اور پائیدار ترقی کی ترجیحات کو زیر غور رکھتے ہوئے شمولیت والی اور لچیلی معاشی ترقی کے ساتھ آب وہوا پر جوش کے ساتھ متحد ہوسکتی ہیں۔
وزیر ماحولیات نے دو پختہ اور زندہ جمہوریتوں کے ذریعہ مشتر ک کئے گئے گہرے تعلقات پر زور دیتے ہوئے کہا، ’’ہندستان اور امریکہ مشترک اقدار کے ساتھ فطری حصے دار ہیں اور ہمارے ایجنڈے میں سلامتی،تحفظ،توانائی،ٹکنالوجی،تعلیم اور صحت سمیت ہماری اسٹریٹیجک ترجیحات کے تمام اہم ستون شامل ہیں۔‘‘
’’کلائمٹ ایکشن اینڈ فائننس موبلائزیشن ڈائیلاگ  کے افتتاحی پروگرام سے خطاب کرتے ہوئے جناب کیری نے 2030 تک 450 میگاواٹ قابل تجدید توانائی حاصل کرنے کا بڑا ہدف طے کرنے کےلئے وزیراعظم جناب نریندر مودی کی تعریف کی اور ہندستان کو سو گیگا واٹ حاصل کرنے کے لئے مبارک باد دی۔
امریکہ کے آب و ہوا کے سفیر نے یہ دکھانے کے لئے ہندستان کی قیادت کے رول کی ستائش کی کہ کیسے اقتصادی ترقی اورصاف ستھری توانائی پر ایک ساتھ کام کیا جاسکتا ہے اور انہوں نے کہا کہ گلوبل کلائمٹ ایکشن وقت کی مانگ کی۔ انہوں نے زور دے کر کہا کہ ہندستان اور امریکہ صاف ستھری توانائی کو تیزی سے نافذ کرنے کی کی سمت میں کام کررہے ہیں۔
افتتاح سے قبل ایک باہمی میٹنگ ہوئی جہاں دونوں فریقین نے بین الاقوامی سولر ایلائنس  ایگریکلچر انویٹیو مشن فار کلائمیٹ  سمیت سی او پی 26، آب و ہوا امید افزا، آب وہوا مالی، عالمی آب و ہوا پہلو سے متعلق آب و ہوا مسائل پر وسیع پیمانے پر غوروخوض کیا۔
ش ح۔ ش ت۔ج
Uno-8957
(Visitor Counter : 217
سٹرک ٹرانسپورٹ اور شاہراہوں کی وزارت
کاروبار کرنے میں آسانی اور ڈیلرز کے ذریعے رجسٹرڈ گاڑیوں کی فروخت اور خریداری میں شفافیت کو فروغ دینے کے لیے جاری کیا گیا نوٹیفکیشن جی ایس آر 901 
سڑک ٹرانسپورٹ اور شاہراہوں کی وزارت  نے 22 دسمبر 2022 کو ایک نوٹیفکیشن جی ایس آر 901  جاری کیا ہے تاکہ کاروبار کرنے میں آسانی اور ڈیلرز کے ذریعے رجسٹرڈ گاڑیوں کی خرید و فروخت میں شفافیت کو فروغ دیا جا سکے۔
ہندوستان میں سیکنڈ ہینڈ کاروں کی فروخت والی مارکیٹ آہستہ آہستہ ترقی کر رہی ہے۔ حالیہ برسوں میں، آن لائن بازاروں کی شروعات کی وجہ سے، جو پہلے سے سیکنڈ ہینڈ گاڑیوں کی خرید و فروخت کے کاروبار میں مصروف ہیں، اس مارکیٹ کو مزید فروغ حاصل ہوا ہے۔
موجودہ ماحولیاتی نظام میں بہت سے مسائل درپیش تھے،جیسے بعد میں منتقل کرنے والے کو گاڑی کی منتقلی کے دوران، فریق ثالث کے نقصان کی ذمہ داریوں کے حوالے سے تنازعات، ڈیفالٹر کے تعین میں دشواری وغیرہ۔
سڑک نقل وحمل اور شاہراہوں کی وزارتنے اب مرکزی موٹر وہیکل رولز، 1989 کے باب III میں ترمیم کی ہے تاکہ سیکنڈ ہینڈ کاروں کی فروخت والی مارکیٹ کے لیے ایک جامع ریگولیٹری ماحولیاتی نظام بنایا جا سکے۔
مجوزہ قواعد کی اہم دفعات حسب ذیل ہیں:
1. رجسٹرڈ گاڑیوں کے ڈیلرز کے لیے ایک اجازت نامہ متعارف کرایا گیا ہے تاکہ ڈیلر کی صداقت کی شناخت کی جا سکے۔
2. مزید برآں، رجسٹرڈ مالک اور ڈیلر کے درمیان گاڑی کی ترسیل کی اطلاع کے طریقہ کار کو تفصیل سے بتایا گیا ہے۔
3. رجسٹرڈ گاڑیاں رکھنے والے ڈیلر کے اختیارات اور ذمہ داریوں کو بھی واضح کیا گیا ہے۔
4. ڈیلرز کو اختیار دیا گیا ہے کہ وہ رجسٹریشن سرٹیفکیٹ کی تجدید/ فٹنس کے سرٹیفکیٹ کی تجدید، ڈپلیکیٹ رجسٹریشن سرٹیفکیٹ، این او سی،اپنے قبضے میں موجود موٹر گاڑیوں کی ملکیت کی منتقلی کے لیے درخواست دے سکتے ہیں۔
5. ایک ریگولیٹری اقدام کے طور پر، الیکٹرانک گاڑیوں کے سفر کے رجسٹر کی دیکھ بھال کو لازمی قرار دیا گیا ہے جس میں کئے گئے سفر کی تفصیلات شامل ہوں گی، جن میں سفر کا مقصد، ڈرائیور، وقت، مائلیج وغیرہ شامل ہے۔
یہ قواعد رجسٹرڈ گاڑیوں کےبیچولیوں/ڈیلروں کو پہچاننے اور انہیں بااختیار بنانے میں مدد فراہم کریں گے اور ساتھ ہی ایسی گاڑیوں کی فروخت یا خریداری میں دھوکہ دہی کی سرگرمیوں کے خلاف مناسب تحفظ فراہم کریں گے۔
گزٹ نوٹیفکیشن دیکھنے کے لیے یہاں کلک کریں۔
بھاری صنعتوں کی وزارت
حکومت ہند نے سیمی کنڈکٹرچپس کی سپلائی کو بہتربنانے کی غرض سے کئی اقدامات کئے
بھاری صنعتوں کے وزیرمملکت جناب کرشن پال گوجرنے آج لوک سبھا میں ایک تحریری جواب میں یہ جانکاری فراہم کی ہے ۔
حکومت نے الیکٹرونکس اوراطلاعاتی ٹکنولوجی کی وزارت سے عندیہ ملنے پرسیمی کنڈکٹرس کی سپلائی کو بہتربنانے کی غرض سے کئی اقدامات کئے ہیں۔ اس سلسلے میں درج ذیل پروجیکٹوں کی منظوری دی گئی ہے :
- زیادہ مقدارمیں بجلی کی فری کوئینسی والے الیکٹرونکس کے لئے گیلیئم نائٹ رائیڈ ایکو نظام کو تقویت بہم پہنچانے والے مرکز اورانکوبیٹرکا قیام
- پیداوارسے منسلک تربیتی اسکیم پی ایل آئی اسکیم کے تحت این اے این ڈی فلیش میموری کو اکٹھاکرنے ، جانچ کرنے ، نشانزدکرنے اورپیکیجنگ  کے قیام سے متعلق پروجیکٹ
- ٹرانسسٹرس ، ڈائیوڈی وغیرہ سمیت مجرد سیمی کنڈکٹرآلات کےلئے پروجیکٹ کو پیداوار سے منسلک تربیتی اسکیم  اسکیم کے تحت منظوری دی گئی ہے ۔
- الیکٹرونک اجزا اورپرزوں اورسیمی کنڈکٹرس کی مینوفیکچرنگ کے فروغ سے متعلق اسکیم  کے تحت مالی ترغیبات
محنت اور روزگار کی وزارت
محنت کے وزیر نے ممبئی آتشزدگی حادثے میں مرنےو الوں کے قریبی رشتےداروں کے لئے معاوضے کااعلان کیا
مرنے والے ہر شخص کے کنبے کو 10 لاکھ روپے دیئے جائیں گے شدید زخمی شخص کو دو لاکھ روپے اور معمولی زخمی شخص کو 1 لاکھ روپے دیئے جائیں گے
نئی دہلی،18دسمبر/ محنت اور روزگار کے مرکزی وزیرمملکت  جناب سنشوش کمارگنگوار نے ممبئی میں ای ایس آئی سی ہسپتال میں آگ لگنے کے واقعہ میں مرنے والوں کے قریبی رشتے داروں کے لئے معاوضے کا اعلان کیا ہے۔انہوں نے بتایا کہ مرنے والے ہر شخص کے کنبے کو دس لاکھ روپے دیئے جائیں گے جبکہ شدید زخمی کو دو لاکھ روپے اور معمولی زخمی شخص کو ایک لاکھ روپے دیئے جائیں گے۔
وزیرموصوف نے بتایا کہ اس حادثے کے اسباب کا پتہ لگایا جارہا ہے۔ جبکہ ابتدائی اطلاع کے مطابق ہسپتال کے گراؤنڈ فلور پر پڑے ہوئے عمارت کے سامان میں آگ لگنے کی وجہ سے یہ حادثہ پیش آیا ۔یہ سامان عمارت کے مرمت کے کام کے لئے ہسپتال لایا گیا تھا۔ دم گھٹنے کی وجہ سے آٹھ افراد کی موت ہوئی۔جبکہ اس حادثے میں 158 افراد زخمی ہوئے ہیں۔جن میں سے 57 کو اب ہسپتال سے چھٹی دے دی گئی ہے۔ہسپتال میں داخل مریضوں اور ان کے اٹنڈینٹس کو بچا لیاگیا ہے اور آگ بجھانے والے عملے، ڈاکٹروں اور ہسپتال کے عملے کی مدد سے انہیں قریبی ہسپتالوں میں منتقل کردیا گیا ہے۔ڈپٹی میڈیکل سپرنٹنڈنٹ ڈاکٹر ریشما ورما کو بھی قریب کے ہسپتال میں لے جایا گیاہے کیونکہ وہ داخل مریضوں کو بچانے کے دوران دم گھٹنے کی وجہ سے بے ہوش ہوگئی تھیں۔ تفصیلات کا انتظار ہے۔
محنت کےو زیر نے دہلی میں محنت کی وزارت اور ای ایس آئی سی کے افسروں کے ساتھ میٹنگ کی اور مرنے والوں کے رشتوں داروں اور زخمی افراد کو ہر ممکن مدد فراہم کرنے کی ہدایت دی ہے۔دہلی کے ای ایس آئی سی کے ڈاکٹروں کی ٹیم کو بھی اس مقصد کے لئے ممبئی بھیجا گیا ہے۔
جناب سنتوش کمار نے محنت اور روزگار کے سیکریٹری اور ای ایس آئی سی کے ڈائریکٹر جنرل کے ہمراہ آج شام ہسپتال کا دورہ کرنے والے ہے تاکہ راحت کے کام کی نگرانی کی جاسکے اور زخمی افراد کے علاوہ مرنے والے افراد کے کنبوں سے ملاقات کی جاسکے۔
وزیراعظم کا دفتر
وزیراعظم نے سابق وزیر اعظم چندر شیکھر جی کو ان کے یوم پیدائش پر خراج عقیدت پیش کیا
وزیراعظم جناب نریندر مودی نے ملک کے سابق وزیراعظم چندر شیکھر جی کو ان کے یوم پیدائش پر خراج عقیدت پیش کیا ہے۔ جناب مودی نے کہا کہ چندر شیکھر جی ایک بلند پایہ شخصیت تھے، جن کی جمہوری اقدار سے عہد بستگی اور غریبی کے خاتمے کے لئے ان کی کوششوں کی بڑے پیمانے پر سراہنا کی جاتی تھی۔
اپنے ایک ٹوئیٹ میں وزیراعظم نے کہا:
’’چندر شیکھر جی ایک بلند پایہ شخصیت تھے، جن کی جمہوری اقدار کے لئے عہد بستگی اور غریبی دور کرنے کی ان کی کوششوں کی وسیع پیمانے پر سراہنا کی جاتی تھی۔ انھوں نے ہمیشہ دبے کچلے اور پسماندہ لوگوں کی فلاح و بہبود کے لئے کام کیا۔ ان کے یوم پیدائش پر انہیں خراج عقیدت۔‘‘
کوئلے کی وزارت
کول سی پی ایس ایز نو ریاستوں کے 981 گاؤں کو پانی فراہم کر رہے ہیں
تقریباً 18 لاکھ لوگ پینے اور آبپاشی کے لیے پانی سے مستفید ہوئے
کوئلے کی کمپنیاں پائیدار کان کنی اور عوام کے حامی اقدامات میں مصروف ہیں
کوئلہ کی وزارت کے تحت سنٹرل پبلک سیکٹر انٹرپرائزز  کے ذریعہ کوئلے کی کان کے پانی کے وسائل کے پائیدار استعمال کی وجہ سے، نو ریاستوں کے 981 گاؤں میں ایک اندازے کے مطابق 17.7 لاکھ لوگ مستفید ہوئے ہیں۔ مالی سال 2022-23 کے دوران، سی پی ایس ایز نے تقریباً 8130 لاکھ ایم 3 کان کا پانی خارج کیا، جس میں 46فیصد گھریلو اور آبپاشی کے مقاصد کے لیے، 49فیصد اندرونی گھریلو اور صنعتی ضروریات کے لیے، اور 6فیصد زمینی پانی کے ری چارج کے اقدامات کے لیے مختص کیے گئے ۔ پینے اور آبپاشی کے مقاصد کے لیے کان کے پانی کی مناسبیت کو یقینی بنانے کے لیے پانی کی صفائی کے مختلف طریقے نافذ کیے گئے ہیں۔ سال بھر کمیونٹیز کے لیے محفوظ اور صاف پانی تک رسائی فراہم کرنے کے لیے کئی اقدامات کیے گئے ہیں۔
کوئلے کی کان کنی کے کاموں کے دوران، کانوں کے پانی کی کافی مقدار کانوں میں جمع ہو جاتی ہے۔ یہ خالی جگہیں نہ صرف طبقوں سے نکلنے والے پانی کو ذخیرہ کرتی ہیں بلکہ آس پاس کے کیچمنٹ علاقوں سے سطح کے بہنے والے پانی کو بھی جمع کرتی ہیں، جو مؤثر طریقے سے وسیع پیمانے پر پانی کی ذخیرہ اندوزی اور زمینی پانی کے ریچارج ڈھانچے کے طور پر کام کرتی ہیں۔ یہ ذخیرہ شدہ کان کا پانی متعدد معاشرتی مقاصد کو پورا کرتا ہے، بشمول گھریلو اور پینے کے پانی کی فراہمی، زرعی کھیتوں کی آبپاشی، زمینی پانی کی بھرپائی، اور مختلف صنعتی ایپلی کیشنز جیسے دھول دبانے اور بھاری مشینری کی دھلائی۔
نینگہ کولیری میں ریورس اوسموسس  فلٹر پلانٹ:
مغربی بنگال کے پشچم بردھمان ضلع میں ایسٹرن کول فیلڈز لمیٹڈ کی نینگہ کولیری کے احاطے میں واقع، 5000 لیٹر فی گھنٹہ کی صلاحیت کے ساتھ ایک جدید ترین ریورس اوسموسس  فلٹر پلانٹ قائم کیا گیا ہے۔ یہ پلانٹ پمپ سے باہر نکالے گئے پانی کو صاف کرتا ہے اورقریبی دیہاتوں اور کالونیوں کو پینے کا محفوظ پانی اور گھریلو استعمال کے لیے پانی فراہم کرتا ہے۔ استعمال شدہ آر او ٹیکنالوجی مؤثر طریقے سے پانی سے آلودگیوں اور نجاستوں کو ایک نیم پارمیبل میمبرین کے ذریعے ہٹاتی ہے، جس سے بڑے ذرات، آئنوں اور نجاستوں کو روکتے ہوئے صرف خالص پانی کے مالیکیول ہی گزر سکتے ہیں۔ یہ نقطہ نظر کمیونٹی کی مختلف ضروریات کو پورا کرتے ہوئے اعلیٰ معیار کے صاف پانی کی پیداوار کو یقینی بناتا ہے۔
ایسٹرن کول فیلڈز لمیٹڈ کے سری پور ایریا میں لگایا ہوا آر او فلٹر پلانٹ 
مدھیہ پردیش کے شہڈول اور انوپ پور اضلاع میں ایس ای سی ایل کے ذریعہ پانی کی فراہمی کے اقدامات:
مدھیہ پردیش کے شہڈول اور انوپ پور اضلاع میں، دامنی، کھیراہا، راجندر، اور نوگاؤں کی زیر زمین کانوں سے نکلنے والا پانی دریائے صرافہ میں چلا جاتا ہے۔ چھوڑنے سے پہلے، یہ پانی صرافہ ڈیم میں مرحلہ وار فلٹریشن کے عمل سے گزرتا ہے۔ علاج شدہ پانی کو پھر کانوں کے آس پاس کے علاقوں میں زرعی مقاصد کے لیے استعمال کیا جاتا ہے۔ مزید برآں، نو لاکھ لیٹر کی مجموعی صلاحیت کے ساتھ دو فلٹریشن پلانٹ قائم کیے گئے ہیں، جن سے کھناتھ اور چرہیٹی کے پڑوسی دیہاتوں کے 5000 سے زیادہ باشندوں کو فائدہ پہنچتا ہے۔
کمیونٹیز کی زندگیوں کو بہتر بنانے اور ماحولیات کے تحفظ کے لیے کان کے پانی کے وسائل سے فائدہ اٹھاتے ہوئے کول سی پی ایس ایز ذمہ دار اور پائیدار کان کنی کے طریقوں کے لیے پرعزم ہے۔
وزیراعظم کا دفتر
وزیر اعظم نے آسام کے چائے کے باغات میں اسکولوں کا خیرمقدم کیا
وزیر اعظم جناب نریندر مودی نے آسام حکومت کی نئی پہل کا خیر مقدم کیا ہے۔
19 جون سے 25 جون تک، آسام حکومت 38 نئےسیکنڈری اسکول طلباء برادری کے لیے وقف کرے گی۔ 38 اسکولوں میں سے 19 چائے کے باغات کے علاقے میں ہوں گے۔
آسام کے وزیر اعلیٰ جناب ہمانتا بسوا سرما کے ایک ٹویٹ کا جواب دیتے ہوئے وزیر اعظم نے ٹویٹ کیا:
"قابل تحسین قدم۔ تعلیم ایک خوشحال قوم کی بنیاد ہے اور یہ نئے سیکنڈری اسکول نوجوانوں کے لیے ایک مضبوط بنیاد فراہم کریں گے۔ خاص طور پر چائے کے باغ والے علاقوں کے تئیں عزم کے بارے میں سن کر خوشی ہوئی۔"
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (
6250
(
وزارت خزانہ
جے پور میں ڈی جی جی آئی کے عہدیداروں ایسے سنڈیکیٹ کا پردہ فاش کیا ہے ، جو 569 جعلی فرموں کے ذریعے 14 ریاستوں میں سرگرم تھا اور دھوکہ دہی سے 1,047 کروڑ روپئے کے آئی ٹی سی کا دعویٰ کیا تھا ، ایک شخص کو گرفتار کیا گیا
جعلی فرموں کو چلانے اور ان کا بندوبست کرنے والے سنڈیکیٹس کے خلاف جاری مہم میں، جے پور کے ڈائریکٹوریٹ جنرل آف جی ایس ٹی انٹیلی جنس  کے زونل یونٹ نے دلّی میں واقع ایک بڑے مجرمانہ سنڈیکیٹ کا پردہ فاش کیا ہے۔
یہ سنڈیکیٹ 569 فرضی فرموں کو چلا رہا تھا اور دھوکہ دہی کے ساتھ 1,047 کروڑ روپئے کا آئی ٹی سی کا دعویٰ کیا تھا ۔ دلّی کا رہنے والا ماسٹر مائنڈ 30 سالہ رشبھ جین ، 10 ملازمین کی خدمات سے ، ان فرضی فرموں کو چلا رہا تھا ۔ وسیع تحقیق اور ڈاٹا کے تجزیات کے بعد، جے پور کے ڈی جی جی آئی، کے اہلکار دلّی میں اس ماسٹر مائنڈ کا سراغ لگانے میں کامیاب ہوئے اور اسے گرفتار کر لیا۔
طریقہ کار سے اس بات کا اظہار ہوتا ہے کہ سنڈیکیٹ کا مختلف دلالوں کے ساتھ گٹھ جوڑ تھا ، جو ان کے اور فائدہ اٹھانے والی فرموں کے ساتھ فرموں، بینک کھاتوں ، سم کارڈز کی خریداری ، آر ٹی جی ایس / نقد رقم کی منتقلی کا بندوبست اور ان کے درمیان ثالثی میں مدد کرتے تھے ۔ ایسے بروکرز/ دلال موجود ہیں ، جو جی ایس ٹی این پر غریب، ضرورت مند اور حساس لوگوں کی آئی ڈی استعمال کرتے ہوئے فرموں کو رجسٹر کرنے میں مہارت رکھتے ہیں اور ان رجسٹرڈ فرموں کو سنڈیکیٹس کو فروخت کرتے ہیں، جو ان کے ذریعے مزید جعلی رسیدیں جاری کرتے ہیں۔ اس سنڈیکیٹ نے 569 فرضی فرموں کے ذریعے 2000 سے زیادہ فائدہ اٹھانے والی فرموں کے نام 6022 کروڑ روپئے سے زیادہ کے لین دین کی قابل ٹیکس انوائسیں جاری کیں ، جس میں 1047 کروڑ روپئے کا آئی ٹی سی کا دعویٰ کیا گیا۔ ان فرضی فرموں کی اکثریت دلّی میں واقع ہے ، جن کی 13 دیگر ریاستوں بشمول راجستھان، اتر پردیش، پنجاب، بہار، جھارکھنڈ، گجرات، مہاراشٹر، ہریانہ، مغربی بنگال، کرناٹک، گوا، آسام اور اتراکھنڈ میں بھی موجود گی تھی۔ اب تک، سنڈیکیٹ اور دلالوں کے ذریعے استعمال کئے جانےوالے 73 بینک کھاتوں کو منسلک کیا گیا ہے۔
رشبھ جین کو 25 جون، 2023 ء کو گرفتار کیا گیا تھا اور جے پور کی اقتصادی جرائم کی عدالت میں پیش کیا گیا تھا ، جسے بعد میں 7 جولائی ، 2023 ء تک عدالتی تحویل میں بھیج دیا گیا تھا۔
جے پور کے ڈی جی جی آئی کا زونل یونٹ راجستھان میں فرضی آئی ٹی سی معاملات کا پتہ لگانے میں سب سے آگے رہا ہے کیونکہ اس نے پچھلے مالی سال  کے دوران 1327 کروڑ روپئے کے فرضی آئی ٹی سی کے 142 معاملات کا پتہ لگایا ، جس میں 9 افراد کو گرفتار کیا گیا ۔ اس مالی سال  میں تین ماہ سے بھی کم عرصے کے دوران فرضی آئی ٹی سی کے 5 معاملوں کا پتہ لگایا گیا ہے ، جس میں1531 کروڑ روپئے کی دھوکہ دہی ہے اور پانچ ماسٹر مائنڈ کو گرفتار کیا گیا ہے ۔ یہ یونٹ ایسے مزید سنڈیکیٹس اور ان کے ماسٹر مائنڈز کو تلاش کرنے کے لیے تمام احتیاطی اقدامات اٹھانے کے لیے عہد بستہ ہے، جو جعلی بل جاری کرکے جی ایس ٹی کی انتظامیہ کو نقصان پہنچا رہے ہیں۔ اس یونٹ نے گزشتہ سات دنوں میں 2 بڑے سنڈیکیٹس کا پتہ لگانے میں کامیابی حاصل کی ہے ۔ پچھلے ہفتے بھی 19 جون ، 2023 ء کو جے پور سے دو ماسٹر مائنڈز کو گرفتار کیا گیا تھا ، جو 320 کروڑ روپئے کے جعلی آئی ٹی سی کا سنڈیکیٹ چلا رہے تھے ۔ سرکاری مالیے کے حصول کے لیے مزید کارروائی کی جا رہی ہے ۔
۔۔۔۔۔۔۔۔۔۔۔۔۔۔۔ ۔ ۔ ۔ ۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔ ۔۔۔۔۔۔۔۔۔۔۔۔

U. No. 6524
(Visitor Counter : 54
زراعت اور کاشتکاروں کی فلاح و بہبود کی وزارت
کھیتی کے لئے قرض کا نشانہ
زراعت اور کسانوں کےبہبود کے مرکزی وزیر جناب نریندر سنگھ تومر نے آج لوک سبھا میں ایک تحریری جواب میں بتایا کہ زرعی جنگلات سے متعلق ذیلی مشن  کی سابقہ مرکزی اسپانسر شدہ اسکیم کو اب ایک زرعی جنگلات کے جزو کے طور پر معیاری پودے لگانے کے مواد پر توجہ مرکوز کرتے ہوئے دوبارہ تشکیل دیا گیا ہے جس کو راشٹریہ کرشی وکاس یوجنا  کے ایک جزو کے طور پر نافذ کیا جائے گااور اس پر 15ویں مالیاتی کمیشن کی مدت یعنی 22-2021 سے 26-2025 کے لئے  271.65 کروڑ روپے کے ایک انڈیکٹو تخمینہ کے ساتھ ہے۔اس میں مصدقہ کوالٹی پلانٹنگ میٹریل  کی تیاری پر خصوصی توجہ دی گئی ہے۔آئی سی اے آر-سنٹرل ایگرو فاریسٹری ریسرچ انسٹی ٹیوٹ  تکنیکی مدد فراہم کرنے، صلاحیت سازی، نرسریوں کے قیام، پیداوار اورکیو پی ایم وغیرہ کی تصدیق کے لیے نوڈل ایجنسی ہے۔سی اے ایف آر آئی ملک بھر میں مختلف مقامات پر واقع زرعی جنگلات سے متعلق اپنے آل انڈیا کوآرڈینیٹڈ ریسرچ پروجیکٹ  مراکز کے ذریعے مدد فراہم کرے گا۔ اسکیم کے نفاذ کے لیے ہر ریاست/ مرکز کے زیر انتظام علاقوں کے لیے ریاستی نوڈل ڈیپارٹمنٹ/ ایجنسی کی نشاندہی کی جائے گی۔ نوڈل ڈپارٹمنٹ/ایجنسی اپنے طور پر یا افراد/اداروں جیسےاین جی اوز،ایس ایچ جیز،ایف پی اوز،کے وی کیز، ایس اے یوزصنعت کاروں/اسٹارٹ اپس، جنگلات/زرعی اداروں، کسانوں/کوآپریٹو سوسائیٹیوں کے ساتھ اشتراکی انتظام کے ذریعے کیو پی ایم کی دستیابی کو یقینی بنائے گی۔اس اسکیم کے تحت اٹھائے گئے کیو پی ایم کسانوں/ایس ایچ جیز کے لیے مفت یا متعلقہ ریاستوں/مرکز کے زیر انتظام علاقوں کے ذریعے طے شدہ طور پر دستیاب کرائے جائیں گے۔ اسکیم میں درج ذیل اہم اجزاء/ سرگرمیاں شامل ہوں گی۔
-
کیو پی ایم کی پیداوار کے لیے نرسریوں کا قیام
-
معیاری پودے لگانے کے لیے ٹشو کلچر لیب
-
ہنر کی ترقی اور آگاہی مہم 
-
ریسرچ اینڈ ڈویلپمنٹ، مارکیٹ لنکنگ
-
پروجیکٹ مینجمنٹ یونٹ  اور ایگرو فارسٹری ٹیکنیکل سپورٹ گروپ 
-
مقامی اقدام 
حکومت پرمپراگت کرشی وکاس یوجنا پی کے وی وائی کے تحت بھارتیہ پراکرتک کرشی پد دتی  نام سے ایک ذیلی اسکیم کے ذریعہ 19-2020 سے قدرتی کھیتی کو فروغ دے رہی ہے۔ قدرتی کاشتکاری کیمیکل سے پاک کھیتی ہے جو مویشیوں اور مقامی وسائل کا استعمال کرتے ہوئے مربوط زراعت اور مویشی پالنے کے نقطہ نظر پر مبنی ہے اور بایوماس ملچنگ، مقامی مویشیوں سے آن فارم گائے کے گوبر کے پیشاب کے فارمولیشنز کے استعمال پر بڑے دباؤ کے ساتھ فارم پر بائیو ماس ری سائیکلنگ پر انحصار کرتی ہے۔
پی کے وی وائی اسکیم کے نمامی گنگا پروگرام کے تحت حکومت دریائے گنگا کے کنارے کیمیکل سے پاک نامیاتی کھیتی کو فروغ دے رہی ہے۔ 2017-18 سے نمامی گنگے پروگرام کے تحت 1.23 لاکھ ہیکٹر رقبہ کا احاطہ کیا گیا ہے۔
2022-23 کے دوران، حکومت نے بہار، جھارکھنڈ، اتراکھنڈ اور اتر پردیش کی ریاستوں کے لیے دریائے گنگا کے ساتھ 5 کلومیٹر چوڑے کوریڈورز میں 1.48 لاکھ ہیکٹر رقبے پر کیمیکل سے پاک قدرتی کاشتکاری کو منظوری دی۔ بہار، جھارکھنڈ، اتراکھنڈ اور اتر پردیش نے قدرتی کاشتکاری کے لیے بالترتیب 52000 ہیکٹر، 4000 ہیکٹر، 6400 ہیکٹر اور 85710 ہیکٹر کے رقبے کو منظوری دی ہے۔
وزارت دفاع
دفاعی سیکریٹری نے ایم ڈی ایل ، ممبئی کا دورہ کیا؛انہوں نے تمام دفاعی شعبے کے تمام سرکاری اداروں سے اپیل کی کہ وہ ہندوستان کو خود کفیل بنانے کے لئے کوششیں کریں
’’جنگی جہاز تیا رکرنے میں استعمال ہونے والے ملکی مواد میں اضافہ آخر کار ہندوستان کی ترقی میں معاون ثابت ہوگا‘‘
اس وقت چلائی جانے والی’سوچھتا ہی سیوا‘تقریبات کے ایک حصے کے طورپر دفاع کے سیکریٹری جناب گریدھر ارامنے نے 25ستمبر 2023 کو مزگاؤں ڈاک شپ بلڈرز لمٹیڈ، ممبئی کا دورہ کیا۔انہوں نے ایم ڈی ایل کی ایک سیکورٹی کمپلیکس کا افتتاح کیا اور ایگزیکیٹو کے ساتھ بات چیت کی اور ان کے معاملات پر توجہ دی۔ اپنے خطاب میں دفاع کے سیکریٹری نے ملک کی تعمیر میں صفائی ستھرائی کی اہمیت پر روشنی ڈالی اور کہا کہ سوچھتا کا مطلب محض آس پاس کی صفائی کرنا ہی نہیں ہے، بلکہ یہ ہر طرح کی بدعنوانی سے پاک ہونے پر توجہ مرکوز کرنا ہے، چاہے وہ اخلاقی ہو، مالیاتی ہو یا دانشورانہ ہو۔
جناب گریدھر ارامنے نے ہندوستان کو خود کفیل بنانے کی ضرورت پر زو ردیا اور کہا کہ اس سلسلے میں دفاعی شعبے کے تمام سرکاری اداروں کو ہر طرح کی کوشش کرنی چاہئے۔انہوں نے کہا کہ جنگی جہاز تیا رکرنے میں استعمال ہونے والے ملکی مواد میں اضافہ آخر کار ملک کی ترقی میں معاون ثابت ہوگا۔
دفاع کے سیکریٹری نے ایک ایچ آر کے رول اور ہم عصر ایچ آر پالیسیوں کو یقینی بنانے کی اہمیت پر بھی زوردیا۔ انہوں نے کہا کہ ملازمین کو محض مطمئن ہی نہیں کیا جانا چاہئے، بلکہ انہیں تحریک دیا جانا چاہئے۔ملازمین کو یہ یقین ہونا چاہئے کہ وہ اور بھی زیادہ تعاون کرسکتے ہیں۔
جناب گریدھر ارامنے نے ایم ڈی ایل کے قیام کے 250 سال مکمل ہونے کے موقع پر انڈین پوسٹل سروسز کے ذریعے جاری کردہ کسٹمائزڈکارپوریٹ ایم ڈی ایل ڈاک ٹکٹ کی نقاب کشائی بھی کی۔ایم ڈی ایل کا قیام 1774 میں عمل آیاتھا۔انہوں نے آئندہ ویجی لینس بیدارے ہفتے کے لئے پبلک انٹریسٹ ڈسکلوزر اینڈ پروٹیکشن آف انفارمرز کے مختلف پہلوؤں کے بارے میں ایم ڈی ایل کے ویجی لینس محکمے کے ذریعے تیار کردہ ایک کتابچہ بھی جاری کیا۔
دفاع کےسیکرٹری نے ایم ڈی ایل کی ہیریٹیج گیلری ’دھروہر‘ کا بھی دورہ کیا، جس میں شپ یارڈ کے مالا مال ورثے کی نمائش کی گئی تھی۔ اس کے بعد انہیں یارڈ کی سہولیات دکھائی گئیں، جن میں سب میرین ورکشاپس، سب میرین سیکشن کی نئی اسمبلی ورکشاپ اور زیر تعمیر جنگی جہاز اور آبدوز شامل ہیں۔
وزیراعظم کا دفتر
وزیر اعظم نے دولت مشترکہ کھیل 2022 میں خواتین کے جیولن تھرو میں کانسی کا تمغہ جیتنے پر انو رانی کو مبارکباد دی
وزیر اعظم جناب نریندر مودی نے دولت مشترکہ کھیل 2022 میں خواتین کے جیولین تھرو میں کانسی کا تمغہ جیتنے پر انو رانی کو مبارکباد دی ہے۔
وزیر اعظم نے ٹویٹ کیا؛
’’انو رانی بہترین ایتھلیٹ ہیں۔ انہوں نے زبردست لچک اور اعلیٰ ترین مہارت کا مظاہرہ کیا۔ مجھے خوشی ہے کہ انہوں نے جیولن میں کانسی کا تمغہ جیتا ہے۔ ان کے لئے بہت بہت مبارک باد۔ مجھے یقین ہے کہ وہ آنے والے برسوں میں بہترین کارکردگی کا مظاہرہ کرتی رہے گی۔ #Cheer4India ‘‘
۔۔۔۔۔۔۔۔۔۔۔
ش ح۔ا گ ۔ن ا۔
U- 8827
(
جل شکتی وزارت
جل شکتی کے مرکزی وزیر نے مدھیہ پردیش اور اترپردیش کے وزرا کے ساتھ کین - بیٹوا لنک پروجیکٹ کے نفاذ میں تیزی لانے کےلئے ایک ورچوؤل میٹنگ کی
جل شکتی کے مرکزی وزیر ،جناب گجیندر سنگھ شیکھاوت نے ویڈیو کانفرنسنگ کے ذریعہ کین - بیٹوا لنک پروجیکٹ کے نفاذ کے لئے میمورنڈم آف ایگرمینمنٹ  پر تبادلہ خیال اور حتمی شکل دینے کے لئے آبی وسائل کے وزرا ،مدھیہ پردیش حکومت اور جل شکتی کے وزیر اور اترپردیش حکومت کے ساتھ میٹنگ کی۔
اس میٹنگ میں جل شکتی کی وزارت کے سکریٹری ،اڈیشنل سکریٹری اور مشیر کے علاوہ دونوں ریاستوں کے دیگر سینئر حکام اور این ڈبلیو ڈی اے نے شرکت کی۔ جل شکتی کے مرکزی وزیر جناب شیکھاوت نے زور دیا کہ بندیل کھنڈ خطے کے خشک سالی سے متاثر علاقوں کی ترقی کےلئے کین - بیٹوا لنک پروجیکٹ سابق وزیراعظم جناب اٹل بہاری واجپئی جی کا ڈریم پروجیکٹ تھا ۔ جناب شیکھاوت نے مزید کہا کہ وزیراعظم جناب نریندر مودی نے بندیل کھنڈ خطے کی مکمل طورپر سماجی و معاشی ترقی کے لئے اس پروجیکٹ کے جلد نفاذ کی ضرورت پربھی زور دیا ہے۔
مرکزی وزیر نے دونوں ریاستوں سے کے بی ایل پی پروجیکٹ کے جلد نفاذ کےلئے چھوٹے چھوٹے معاملات سے بالاتر ہو کر اتفاق رائے پرپہنچنے کی اپیل کی کیونکہ اس سے قحط سالی کے خطرہ اور پانی کی قلت سے متاثرہ بندیل کھنڈ خطے میں تبدیلی آئے گی جس سے علاقائی اقتصادی ترقی کے متحرک ہونے کا امکان ہے۔ اس منصوبے سے 10.62 لاکھ ہیکٹر سالانہ آبپاشی ، اس علاقے میں تقریباً 62 لاکھ آبادی کو پینے کے پانی کی فراہمی اور 4843 ایم سی ایم پانی کے استعمال سے 103 میگاواٹ ہائیڈرو پاور اور 27 میگاواٹ شمسی توانائی بنائے گا۔
میٹنگ کے دوران ،کے بی ایل پی کے نفاذ کے ایم او اے ڈرافٹ پر تفصیل سے تبادلہ خیال کیا گیا ۔ دونوں ریاستوں نے خصوصاً قلیل مدت کے دوران پانی کے اشتراک کے مسئلے پر ایم او اے ڈرافٹ پر اپنی توجہ کا اظہار کیا۔ یہ فیصلہ کیا گیا تھا کہ کے بی ایل پی کے نفاذ کے لئے ایم او اے کے مسودے کو اگلے کچھ دن میں طے کیا جائے گا ، جس میں دونوں ریاستوں کے خیالات / تجاویز کو باقاعدگی سے شامل کیا جائے گا۔ اس کے بعد کے ایل ایل پی کے نفاذ کے لئے ایم او اے کو حتمی شکل دینے اور دستخط کرنے کے لئے جلد از جلد وزیر اعلی کی سطح کا اجلاس طلب کیا جاسکتا ہے۔